เรื่องร้องเรียน: 1. ขับจักรยานยนต์ย้อนศรบนทางเท้าสาธารณะมาจากสี่แยกบ้านแขก   2. ขับมาจอดหน้าร้านถ่ายรูป แทบจะชนคนรอรถประจำทางที่ยืนบนทางเท้า แล้วก็เข้าไปใช้บริการร้านถ่ายรูปหน้าตาเฉย (เรื่องร้องเรียน 2023-3PHXKV)   3. ต่อให้ไม่ได้ชนคนยืนบนทางเท้า แต่บนทางเท้าก็ไม่ใช่ที่ขับรถหรือจอดรถ กฎหมายน่าจะว่าไว้แบบนั้น???   4. หลังจากทำธุระเสร็จ ขับย้อนศรบนทางเท้าต่อไป น่าจะไปยันวงเวียนใหญ่ (ต่อจากเรื่องร้องเรียน 2023-L6HD74)  5. ตามไปจับปรับให้จริงจังได้มั้ย??? ทำเป็นประเทศด้อยพัฒนากันไปได้
การดำเนินการของเจ้าหน้าที่: วันเสาร์ที่ 4 มี.ค. 2566  เจ้าหน้าที่เทศกิจ ชุดสายตรวจ 255 ตรวจสอบเหตุร้องทุกข์กรณีรถจักรยานยนต์จอดหรือขับขี่บนทางเท้า บริเวณหน้าศูนย์รถยนต์ โตโยต้า สาขาประชาธิปก ถนนประชาธิปก ขอรานงานผลการตรวจสอบและผลการดำเนินงานดังนี้  1. ขณะลงพื้นที่ตรวจสอบเวลา 13.14 น. จนท.ไม่พบผู้ฝ่าฝืนนำรถขึ้นมาขับขี่บนทางเท้า  2. จนท.ได้ยืนตรึงพื้นที่บริเวณดังกล่าวอยู่ประมาณ 25 นาที ก็ไม่มีผู้ที่ฝ่าฝืนนำรถขึ้นมาขับขี่บนทางเท้า  3. จนท.พบรถจักรยานยนต์ของร้านถ่ายรูป เอกภัณฑ์จอดรถจักรยานยนต์ 1 คัน และร้านตัดเหล็กจอดรถจักรยานยนต์ 2 คัน 4. จากการตรวจสอบพื้นที่ของทั้ง 2 ร้านดังกล่าว เป็นการจอดรถจักรยานยนต์ที่อยู่ในแนวร่นอาคารของผู้ประกอบการ ลักษณะการจอดรถจักรยานยนต์เป็นการจอดตามแนวอาคาร ไม่ได้จอดกีดขวางล้ำออกมานอกแนวร่นอาคาร ซึ่งเจ้าของอาคารมีโฉนดที่ดินยืนยันบริเวณแนวร่นดังกล่าวเป็นพื้นที่ของตน 5. ผู้ประกอบการเจ้าของอาคาร แสดงความยินดีให้ความร่วมมือกับ จนท. โดยจะนำรถขึ้นไปจอดในแนวบันไดของอาคารและหรือจะนำไปจอดที่อื่น  6. ด้วยภาพที่ผู้ร้องทุกข์ส่งภาพผู้ฝ่าฝืนนำรถขึ้นมาขับขี่บนทางเท้า เป็นภาพที่ จนท.มองไม่เห็นป้ายทะเบียนรถที่ชัดเจน จนท.จึงไม่สามารถทำหนังสือถึงผู้ครอบครองรถให้เข้ามารับทราบความผิดและดำเนินคดีได้ 7. ด้วยภารกิจของ จนท.ที่มีหลายด้าน มีถนนอีก 11 ถนน ที่ จนท.ต้องออกตรวจตรา จึงขอเรียนให้ผู้ร้องทุกข์ทราบว่า จนท.ไม่สามารถไปตรึงกำลังเฝ้าบริเวณดังกล่าวได้ตลอดเวลา 8. จนท. ขอเรียนใผ้ผู้ร้องทุกข์ทราบว่า จนท.มิได้ละเลยที่จะกวดขันการกระทำความผิดของผู้ที่จะคิดจะฝ่าฝืนนำรถขึ้นมาขับขี่บนทางเท้า แต่เมื่อผู้ที่จะพยายามฝ่าฝืนพบเห็น จนท.ก็จะไม่ขึ้นมาขับขี่บนทางเท้าคะ
ความเห็นของผู้แจ้ง: 1. มีโฉนดแสดงว่าเป็นกรรมสิทธิของตัวเอง แต่... เช่น แผ่นปูพื้น รวมถึงเจ้าหน้าที่กวาดทางเท้าเป็นของ กทม มีตึกแถวริมถนนนี่ดีจริงๆ ได้ทั้งกรรมสิทธิ+ที่จอดรถ+พนักงานทำความสะอาด+ขี่รถขึ้นฟุตบาทก็ได้   2. รถจักรยานยนต์คันสีแดง ถ้าเจ้าหน้าเทศกิจยังไม่เห็นเลขทะเบียนในรูป ไปตรวจตาเถอะนะ สวัสดิการสิทธิการรักษาก็ดีกว่าประชาชน   3. รัฐราชการไทยแก้ปัญหาด้วยการถ่ายรูป 555
พื้นที่: แขวงหิรัญรูจี เขตธนบุรี กรุงเทพมหานคร